पाएं अपने शहर की ताज़ा ख़बरें और फ्री ई-पेपरडाउनलोड करें
पूरे राज्य में बेकाबू होते कोरोना संक्रमण को देखते हुए बिहार सरकार के द्वारा 15 मई तक संपूर्ण लॉकडाउन लागू किया गया है। जिसमें सभी सरकारी एवं प्राइवेट कार्यालय को बंद रखने का निर्देश दिया गया। वहीं, इस दौरान सिर्फ जरूरी सेवाओं से जुड़े प्रतिष्ठान व संस्थान खुले रहेंगे। इसको लेकर बिहार सरकार गृह विभाग के विशेष शाखा द्वारा सभी जिला अधिकारी को आवश्यक दिशा निर्देश दिए है। जिसमें बताया गया कि कोरोना वायरस जनहित महामारी की दूसरे लहर से देश के अनेकों राज्य सहित बिहार में भी कोरोना संक्रमित मामले की संख्या में लगातार वृद्धि हो रही है। इस स्थिति को ध्यान में रखते हुए राज्य सरकार के द्वारा संक्रमण के फैलाव को रोकने के लिए पूर्व में कुछ प्रतिबंध लगाने का घोषणा किया गया था। इसके बावजूद संक्रमण में लगातार बढ़ोतरी हो रही थी। जिसके नियंत्रण को लेकर 5 मई से बिहार सरकार के द्वारा पूरे बिहार में 15 मई तक संपूर्ण लॉकडाउन लागू करने का निर्णय लिया गया। हालांकि इस दौरान इमरजेंसी सेवा, अस्पताल एवं अन्य संबंधित स्वास्थ्य प्रतिष्ठान उनके निर्माण एवं वितरण इकाई, सरकारी एवं निजी दवा दुकानें, मेडिकल लैब, नर्सिंग होम एंबुलेंस सेवा सहित अन्य प्रतिष्ठान लगातार खुले रहेंगे।
मई माह का मुफ्त मिलेगा राशन
बिहार सरकार के द्वारा जारी ब्लॉक डाउन को लेकर सभी जिला अधिकारी को निर्देश दिया गया कि सभी राशन कार्ड धारकों को मई माह में राशन की प्राप्ति के लिए किसी राशि का भुगतान नहीं करना होगा। उक्त राशि का वाहन राज्य सरकार के द्वारा किया जाएगा। इस दौरान जिला प्रशासन, पुलिस प्रशासन, जलापूर्ति, बिजली विभाग, स्वास्थ्य विभाग, दूरसंचार विभाग, डाक विभाग, जैसी सेवाएं जारी रहेगी। अस्पताल और दवा दुकानें खुली रहेगी। इसके साथ ही सभी दुकानें और गैर सरकारी कार्यालय बंद रहेंगे। लेकिन बैंकिंग, बीमा, एटीएम, औद्योगिक इकाई, पेट्रोल पंप, प्रिंट और इलेक्ट्रॉनिक मीडिया को इससे अलग रखा गया। वहीं, किराना दुकान खाने पीने के सामान की दुकान, फल, सब्जी की दुकानें, मांस, मछली, दूध, पीडीएस की दुकानें सुबह 07 से बजे से 11 बजे तक खुली रहेंगी। सड़कों पर सार्वजनिक रूप से आना जाना पूरी तरीके से प्रतिबंधित रहेगा। जरूरी काम पर ही बाहर निकल सकते हैं।
शादी में 50 लोग होंगे शामिल
सभी धार्मिक स्थल पूर्ण रूप से बंद रहेंगे। सभी सिनेमा हॉल, शॉपिंग मॉल, क्लब, जिम, स्टेडियम आदि पूरी तरह से बंद रहेंगे। वही, शादी समारोह में अधिकतम 50 व्यक्ति की उपस्थिति के साथ आयोजित की जा सकती है। इसके साथ ही डीजे एवं बारात जुलूस की इजाजत नहीं होगी। वही शादी के पूर्व इसकी सूचना स्थानीय थाना को कम से कम 3 दिन पूर्व देनी होगी। जबकि अंतिम संस्कार श्राद्ध कर्म के लिए मात्र 20 व्यक्ति की सीमा रहेगी। इसके साथ ही किसी भी सार्वजनिक स्थान पर किसी प्रकार का आयोजन नहीं किया जाएगा। जिसका उल्लंघन करने पर जिला प्रशासन के द्वारा विधि सम्मत कार्रवाई की जाएगी। सभी प्रकार वाहनों का परिचालन बंद रहेगा। हवाई जहाज, रेल, बस, बाहर से आने वाले ट्रांसपोर्ट जारी रहेगा। लेकिन 50% यात्री बैठेंगे। आपातकालीन सेवाओं से जुड़े लोगों की आवाजाही पर रोक नहीं रहेगा। जिला प्रशासन जरूरी काम के लिए वाहनों को पास जारी करेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn